stanford-oval/wikipedia huggingface dataset:
สถานีเศรษฐบุตรบำเพ็ญ
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 150 (1-15)  | ปากเกร็ด | มีนบุรี | รถโดยสารประจำทางปรับอากาศสีฟ้า (ใช้แก๊สธรรมชาติ) | บจก.สมาร์ทบัส (เครือไทยสมายล์บัส) |  |
| 150 (1-15) | ปากเกร็ด | มีนบุรี | รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 525 (1-58)  | สวนสยาม | ลำลูกกา คลอง 12 | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1-62  | มีนบุรี | กระทรวงพาณิชย์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1-76  | หมู่บ้านบัวขาว | มีนบุรี | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางวิ่งเป็นวงกลม |
| 26A (1-77)  | มีนบุรี | คลองเตย | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | มีรถให้บริการน้อย |
พระเจ้าวรวงศ์เธอ พระองค์เจ้าจุไรรัตนศิริมาน

| พระเจ้าวรวงศ์เธอ พระองค์เจ้าจุไรรัตนศิริมาน |
| --- | --- |
พระเจ้าวรวงศ์เธอ ชั้น 5 พระองค์เจ้าชั้นโท

ประสูติ: 21 ธันวาคม พ.ศ. 2452
สิ้นพระชนม์: 24 พฤศจิกายน พ.ศ. 2543 (90 ปี)
พระสวามี: หม่อมเจ้าฉัตรมงคล โสณกุล
พระบุตร: หม่อมราชวงศ์อายุมงคล โสณกุล หม่อมราชวงค์ถวัลย์มงคล โสณกุล หม่อมราชวงศ์สุมาลยมงคล โสณกุล หม่อมราชวงศ์จัตุมงคล โสณกุล
ราชสกุล: บริพัตร (โดยประสูติ) โสณกุล (โดยเสกสมรส)
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
พระมารดา: หม่อมเจ้าประสงค์สม บริพัตร
ศาสนา: พุทธ
พระเจ้าวรวงศ์เธอ พระองค์เจ้าจุไรรัตนศิริมาน (21 ธันวาคม พ.ศ. 2452 — 24 พฤศจิกายน พ.ศ. 2543) พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร
พระประวัติ

พระเจ้าวรวงศ์เธอ พระองค์เจ้าจุไรรัตนศิริมาน เรียกโดยลำลองว่า "ท่านพระองค์หญิงสี่" หรือ "ท่านพระองค์สี่" ประสูติเมื่อวันที่ 21 ธันวาคม พ.ศ. 2452 เป็นพระธิดาพระองค์ที่ห้าในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร เมื่อแรกประสูติมีพระยศที่ หม่อมเจ้าจุไรรัตนศิริมาน มีเจ้าพี่เจ้าน้องร่วมพระมารดาเจ็ดพระองค์ และมีเจ้าน้องต่างพระมารดาอีกสามพระองค์  ครั้นในรัชสมัยพระบาทสมเด็จพระมงกุฎเกล้าเจ้าอยู่หัว มีพระบรมราชโองการ โปรดเกล้าฯ ให้ยกพระบุตรของสมเด็จพระเจ้าบรมวงศ์เธอ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น "พระเจ้าวรวงศ์เธอ พระองค์เจ้า" ทั้งสายเมื่อปี พ.ศ. 2454 หลังการเปลี่ยนแปลงการปกครอง พ.ศ. 2475 พระองค์เจ้าจุไรรัตนศิริมานตามเสด็จสมเด็จพระเจ้าบรมวงศ์เธอ เจ้าฟ้ากรมพระนครสวรรค์วรพินิตไปที่เมืองบันดุง หมู่เกาะอินเดียตะวันออกของเนเธอร์แลนด์
ก่อนเริ่มสงครามโลกครั้งที่สอง พระเจ้าวรวงศ์เธอ พระองค์เจ้าจุไรรัตนศิริมานนิวัตประเทศไทย เพื่อเสกสมรสกับ พลตรี หม่อมเจ้าฉัตรมงคล โสณกุล พระโอรสในพระเจ้าบรมวงศ์เธอ กรมขุนพิทยลาภพฤฒิธาดา มีพระโอรส-ธิดาสี่คน ได้แก่
หม่อมราชวงศ์อายุมงคล โสณกุล เป็นผู้ก่อตั้งหนังสือพิมพ์เดอะเนชั่น สมรสและหย่ากับอมรา เหรียญสุวรรณ
หม่อมราชวงค์ถวัลย์มงคล โสณกุล สมรสกับสันทนา โสณกุล ณ อยุธยา (สกุลเดิม หงสกุล) มีบุตรสองคน
หม่อมราชวงศ์สุมาลย์มงคล โสณกุล สมรสกับจุลเสถียร โชติกเสถียร มีบุตรสามคน
หม่อมราชวงศ์จัตุมงคล โสณกุล สมรสและหย่ากับรัชนี คชเสนี และสมรสใหม่กับบูลย์วิภา โสณกุล ณ อยุธยา (สกุลเดิม ทองไข่มุกข์) มีบุตรจากการสมรสครั้งแรกหนึ่งคน และครั้งที่สองสองคน
พระเจ้าวรวงศ์เธอ พระองค์เจ้าจุไรรัตนศิริมาน เป็นคนไทยที่เปิดร้านอาหารไทยร้านแรกในประเทศอังกฤษ ชื่อร้าน Siam Rice ในกรุงลอนดอน เมื่อกว่า 40 ปีก่อน สูตรอาหารของพระองค์ได้รับการเรียบเรียงในหนังสือ "ตำรากับข้าว พระองค์เจ้าจุไรรัตนฯ และวังบางขุนพรหม" เขียนโดยหม่อมราชวงศ์สุมาลย์มงคล พระธิดา
ในปัจฉิมวัยพระองค์ประชวรด้วยพระโรคเส้นพระโลหิตในไขพระสมองอุดตัน, โรคพระหทัย, ทางเดินพระปัสสาวะอักเสบ และไขพระสมองเสื่อม ไม่สามารถเคลื่อนไหวและรับสั่งได้ ปี พ.ศ. 2538 ศาลเยาวชนและครอบครัวกลางจึงมีคำสั่งให้พระองค์เป็นบุคคลไร้ความสามารถ อยู่ในความอนุบาลของหม่อมราชวงศ์สุมาลย์มงคล และหม่อมราชวงศ์จัตุมงคล โสณกุล
พระเจ้าวรวงศ์เธอ พระองค์เจ้าจุไรรัตนศิริมาน สิ้นพระชนม์เมื่อวันที่ 24 พฤศจิกายน พ.ศ. 2543 สิริพระชันษา 90 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานน้ำสรงพระศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร
พระเกียรติยศ

| ธรรมเนียมพระยศของ พระองค์เจ้าจุไรรัตนศิริมาน |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระเกียรติยศ > พระอิสริยยศ

21 ธันวาคม พ.ศ. 2452 — 6 มกราคม พ.ศ. 2454 : หม่อมเจ้าจุไรรัตนศิริมาน
6 มกราคม พ.ศ. 2454 — 24 พฤศจิกายน พ.ศ. 2543 : พระเจ้าวรวงศ์เธอ พระองค์เจ้าจุไรรัตนศิริมาน
พระเกียรติยศ > เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2522 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
อำเภอโพธิ์ประทับช้าง

| อำเภอโพธิ์ประทับช้าง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pho Prathap Chang
แม่น้ำยมตอนกลาง ที่บริเวณบ้านไผ่ท่าโพใต้ ตำบลไผ่ท่าโพ
คำขวัญ: นมัสการหลวงพ่อโต  ส้มโอลือเลื่อง เมืองพระเจ้าเสือ
แผนที่จังหวัดพิจิตร เน้นอำเภอโพธิ์ประทับช้าง
พิกัด: 16°18′42″N 100°16′30″E﻿ / ﻿16.31167°N 100.27500°E﻿ / 16.31167; 100.27500
ประเทศ:  ไทย
จังหวัด: พิจิตร
พื้นที่
 • ทั้งหมด: 378.561 ตร.กม. (146.163 ตร.ไมล์)
ประชากร (2564)
 • ทั้งหมด: 43,329 คน
 • ความหนาแน่น: 114.46 คน/ตร.กม. (296.5 คน/ตร.ไมล์)
รหัสไปรษณีย์ : 66190
รหัสภูมิศาสตร์: 6603
ที่ตั้งที่ว่าการ: ที่ว่าการอำเภอโพธิ์ประทับช้าง หมู่ที่ 5 ตำบลโพธิ์ประทับช้าง อำเภอโพธิ์ประทับช้าง จังหวัดพิจิตร 66190
 ส่วนหนึ่งของสารานุกรมประเทศไทย
โพธิ์ประทับช้าง เป็นอำเภอหนึ่งของจังหวัดพิจิตร
ที่ตั้งและอาณาเขต

อำเภอโพธิ์ประทับช้าง มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอสามง่าม
ทิศตะวันออก ติดต่อกับอำเภอเมืองพิจิตรและอำเภอตะพานหิน
ทิศใต้ ติดต่อกับอำเภอบึงนาราง
ทิศตะวันตก ติดต่อกับอำเภอบึงสามัคคี (จังหวัดกำแพงเพชร)
ประวัติ

สมัยกรุงศรีอยุธยา สมเด็จพระเจ้าสุริเยนทราธิบดี (พระศรีสรรเพชญ์ที่ 8) เดินทางจากอยุธยาไปสุโขทัยโดยช้างและมเหสีทรงครรภ์แก่ ระหว่างทางเดินทางถึงบริเวณต้นโพธิ์ริมแม่น้ำได้หยุดพักและประสูติพระโอรส นำรกฝังใต้ต้นอุทุมพร (ต้นมะเดื่อ) จึงให้ชื่อว่า “เจ้าเดื่อ” หรือสมเด็จพระเจ้าเสือ ภายหลังทรงสร้างวัด ณ สถานประสูติ ต่อมาจึงตั้งชื่อว่า “โพธิ์ประทับช้าง” ซึ่งพระเจ้าเสือโปรดให้สร้างขึ้นเพื่อระลึกถึงภูมิชาติที่พระองค์ประสูติในปี พ.ศ. 2242
เดิมท้องที่เป็นส่วนหนึ่งของตำบลวังจิก ตำบลไผ่รอบ ตำบลเมืองเก่า อำเภอเมืองพิจิตร ตำบลไผ่ท่าโพ อำเภอโพทะเล ในปี พ.ศ. 2481 ตำบลวังจิก และตำบลไผ่รอบ ได้ย้ายไปขึ้นกับอำเภอสามง่าม ต่อมาได้มีการโอนตำบลกลับเข้าการปกครองของอำเภอเมืองพิจิตร ในเดือนเมษายน พ.ศ. 2481 ได้โอนตำบลไผ่รอบ จากอำเภอสามง่ามและเดือนกันยายน พ.ศ. 2481 ได้โอนตำบลวังจิก จากอำเภอสามง่าม ทั้ง 2 ตำบลให้กลับมาขึ้นอำเภอเมืองพิจิตรอีกครั้ง และตั้งตำบลโพธิ์ประทับช้างขึ้นในปี พ.ศ. 2490
ต่อมาเมื่อปี พ.ศ. 2509 สมาชิกสภาผู้แทนราษฎรจังหวัดพิจิตร ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลโพธิ์ประทับช้าง โดยเสนอให้รวมท้องที่ตำบลไผ่รอบ ตำบลวังจิก ตำบลโพธิ์ประทับช้าง เพื่อรวมขึ้นเป็นกิ่งอำเภอ ปีต่อมา พ.ศ. 2510 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดพิจิตรได้เสนอขอตั้งกิ่งอำเภอโพธิ์ประทับช้างในท้องที่อำเภอเมืองพิจิตร ซึ่งกรมการปกครองบรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2509 - 2513) และในเดือนพฤษภาคม พ.ศ. 2510 ทางกระทรวงมหาดไทยประกาศท้องที่ตำบลไผ่รอบ ตำบลวังจิก ตำบลโพธิ์ประทับช้าง ออกมาตั้งเป็น กิ่งอำเภอโพธิ์ประทับช้าง ขึ้นการปกครองกับอำเภอเมืองพิจิตร และขณะจัดตั้งกิ่งอำเภอได้เพียง 5 เดือน เขตตำบลไผ่ท่าโพ ของอำเภอโพทะเล ได้แจ้งแก่ทางราชการว่าประชาชนไปติดต่อราชการกับกิ่งอำเภอโพธิ์ประทับช้าง สะดวกกว่าไปติดต่อกับอำเภอโพทะเล ในเดือนพฤศจิกายน พ.ศ. 2510 ทางราชการจึงได้โอนท้องที่ตำบลไผ่ท่าโพ เข้ามาสมทบในการปกครองของทางกิ่งอำเภอ
ในปี พ.ศ. 2513 หมู่ 3–5 และหมู่ 7 ของตำบลบึงนาราง อำเภอโพทะเล ขอเข้าอยู่ในการปกครองของกิ่งอำเภอ เนื่องจากติดต่อราชการสะดวก จึงได้โอนท้องที่ 4 หมู่บ้านมาขึ้นตำบลไผ่ท่าโพ จนกระทั่งเมื่อวันที่ 28 มิถุนายน พ.ศ. 2516 จึงมีพระราชกฤษฎีกาฯ ยกฐานะขึ้นเป็น อำเภอโพธิ์ประทับช้าง และในปี พ.ศ. 2518 ได้แบ่งท้องที่ 6 หมู่บ้านของตำบลไผ่ท่าโพ ตั้งขึ้นเป็นตำบลดงเสือเหลือง และแบ่งท้องที่ 7 หมู่บ้านของตำบลไผ่ท่าโพ ตั้งขึ้นเป็นตำบลเนินสว่าง ในปี พ.ศ. 2520 และใน 12 ปีต่อมาได้จัดตั้งตำบลลำดับสุดท้ายของทางอำเภอ โดยแบ่งท้องที่ตำบลดงเสือเหลือง ตั้งเป็นตำบลทุ่งใหญ่ อำเภอโพธิ์ประทับช้างจึงมีการปกครองทั้งหมด 7 ตำบลจนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอโพธิ์ประทับช้างแบ่งเขตการปกครองย่อยออกเป็น 7 ตำบล 102 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1. | โพธิ์ประทับช้าง |  |  |  | (Pho Prathap Chang) |  |  |  | 12 หมู่บ้าน |
| 2. | ไผ่ท่าโพ |  |  |  | (Phai Tha Pho) |  |  |  | 12 หมู่บ้าน |
| 3. | วังจิก |  |  |  | (Wang Chik) |  |  |  | 10 หมู่บ้าน |
| 4. | ไผ่รอบ |  |  |  | (Phai Rop) |  |  |  | 18 หมู่บ้าน |
| 5. | ดงเสือเหลือง |  |  |  | (Dong Suea Lueang) |  |  |  | 15 หมู่บ้าน |
| 6. | เนินสว่าง |  |  |  | (Noen Sawang) |  |  |  | 16 หมู่บ้าน |
| 7. | ทุ่งใหญ่ |  |  |  | (Thung Yai) |  |  |  | 19 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอโพธิ์ประทับช้างประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลโพธิ์ประทับช้าง ครอบคลุมพื้นที่ตำบลวังจิกทั้งตำบล รวมถึงบางส่วนของตำบลโพธิ์ประทับช้างและตำบลไผ่ท่าโพ
เทศบาลตำบลไผ่รอบ ครอบคลุมพื้นที่ตำบลไผ่รอบทั้งตำบล
องค์การบริหารส่วนตำบลโพธิ์ประทับช้าง ครอบคลุมพื้นที่ตำบลโพธิ์ประทับช้าง (นอกเขตเทศบาลตำบลโพธิ์ประทับช้าง)
องค์การบริหารส่วนตำบลไผ่ท่าโพ ครอบคลุมพื้นที่ตำบลไผ่ท่าโพ (นอกเขตเทศบาลตำบลโพธิ์ประทับช้าง)
องค์การบริหารส่วนตำบลดงเสือเหลือง ครอบคลุมพื้นที่ตำบลดงเสือเหลืองทั้งตำบล
องค์การบริหารส่วนตำบลเนินสว่าง ครอบคลุมพื้นที่ตำบลเนินสว่างทั้งตำบล
องค์การบริหารส่วนตำบลทุ่งใหญ่  ครอบคลุมพื้นที่ตำบลทุ่งใหญ่ทั้งตำบล
สถานีคิซารางิ

ทางรถไฟสายเอ็นชู ฉากในตำนานเมืองแห่งสถานีคิซารางิ
สถานีคิซารางิ (ญี่ปุ่น: きさらぎ駅, โรมาจิ: Kisaragi-eki) เป็นตำนานเมืองญี่ปุ่นเกี่ยวกับสถานีรถไฟที่ไม่มีอยู่จริง สถานีนี้เริ่มเป็นที่รู้จักในปี 2004 เมื่อเรื่องราวได้โพสต์ในฟอรั่มอินเทอร์เน็ต ทูแชนแนล
เรื่องราว

ผู้หญิงคนหนึ่งที่ต่อมาถูกเปิดเผยว่าเธอชื่อ "ฮาซุมิ" ได้โพสต์ภายในรถไฟที่ผู้โดยสารคนอื่น ๆ หลับอยู่ เป็นการเดินทางประจำของเธอไปทำงาน แต่รถไฟคันนี้กลับไม่จอดเลยเป็นเวลานาน ฮาซุมิไม่สามารถติดต่อกับพนักงานขับรถและพนักงานต้อนรับได้ และเมื่อไม่มีคำตอบเกี่ยวกับลักษณะแปลกประหลาดของรถไฟ เธอจึงโพสต์ในฟอรัมออนไลน์เพื่อขอคำแนะนำ หลังจากที่ได้รับคำแนะนำจากผู้ใช้ในฟอรัม เธอได้โพสต์ว่า รถไฟได้จอดหลังจากเดินทางมาหนึ่งชั่วโมงจาก สถานีชินฮามามัตสึ ป้ายสถานีเขียนว่า "สถานีคิซารางิ" ซึ่งเป็นสถานีร้างที่ดูเหมือนไม่มีคนดูแล
หลังจากที่ได้ประสบกับเหตุการณ์แปลก ๆ ในรถไฟ ฮาซุมิได้ออกจากรถไฟและอยู่ที่สถานีเพื่อหารือว่าจะทำอย่างไรต่อไป ผู้ใช้ในฟอรัมเตือนฮาซุมิว่าไม่มีสถานีดังกล่าวในอินเทอร์เน็ต และแนะนำให้เธอออกจากพื้นที่โดยเร็ว ฮาซุมิเดินไปทั่วบริเวณสถานี พยายามหารถแท็กซี่เพื่อกลับบ้านแต่ไม่สำเร็จ อย่างไรก็ตามเธอพบตู้โทรศัพท์และโทรหาพ่อแม่เพื่อให้มารับ แต่พ่อแม่ของเธอกลับไม่สามารถหาที่ตั้งของฮาซุมิได้ เนื่องจากสถานีคิซารางิไม่ปรากฏในแผนที่
บรรยากาศรอบ ๆ สถานีเริ่มแปลกประหลาดมากขึ้นเรื่อย ๆ เสียงระฆังดังขึ้นพร้อมเสียงกลองที่ทวีความดังขึ้นเหมือนการจัดงานเทศกาล ฮาซุมิตัดสินใจเดินไปตามรางรถไฟเพื่อกลับบ้าน แต่ถูกชายขาเดียวคนหนึ่งขัดขวางและตะโกนว่า "เฮ้! อย่าเดินบนราง! มันอันตรายนะ!" ก่อนที่ชายคนนั้นจะหายไปในทันที ด้วยความกลัวเพิ่มขึ้นจากเหตุการณ์นี้ ฮาซุมิจึงวิ่งไปในอุโมงค์โดยประมาทและบาดเจ็บ
หลังจากถึงปลายอุโมงค์ ชายคนหนึ่งที่ท่าทางเป็นมิตรได้ต้อนรับเธอและเสนอโอกาสให้เธอขึ้นรถไปกลับบ้าน แม้จะเป็นสถานการณ์แปลกประหลาดที่มีชายอยู่ที่นี่ในกลางคืน ฮาซุมิเลือกที่จะขึ้นรถ เมื่อชายคนนั้นเริ่มพูดคุยกับเธอในตอนแรก แต่ค่อย ๆ เริ่มเงียบลงและพูดพร่ำเพ้อออกมา ฮาซุมิตกใจจึงโพสต์ข้อความสุดท้ายในฟอรัมว่า "แบตเตอรี่ฉันเหลือไม่มากแล้ว ทุกอย่างเริ่มแปลกประหลาดขึ้น ฉันคิดว่าจะวิ่งหนี ตอนนี้เขากำลังพูดกับตัวเองเกี่ยวกับสิ่งที่แปลกประหลาดอยู่เป็นเวลานานแล้ว เพื่อเตรียมตัวในเวลาที่เหมาะสม ฉันจะโพสต์นี้เป็นโพสต์สุดท้ายของตอนนี้" หลังจากโพสต์นี้ ฮาซุมิก็หายตัวไปอย่างสมบูรณ์
การตอบสนองทางอินเทอร์เน็ต

จากโพสต์ที่กล่าวว่าเจ้าของโพสต์กำลังนั่งรถไฟจาก รถไฟเอกชน ใน จังหวัดชิซุโอกะ สถานีชินฮามามัตสึ จึงทำให้มีการสงสัยว่าสถานีดังกล่าวอาจจะอยู่ในสถานที่อื่นที่เชื่อมต่อกับ เส้นทางรถไฟเอนชู อย่างไรก็ตาม หลายคนยังอ้างว่าได้เห็นสถานีที่ตั้งอยู่ใน จังหวัดฟุกุโอกะ หลายคนชี้ว่า สถานีซางิโนมิยะ อาจเป็นโมเดลของสถานีคิซารางิ
ในภายหลังโพสต์เกี่ยวกับการหนีจากสถานีและสถานีใกล้เคียง “สถานียามิ” และ “สถานีคาตาสุ” ถูกเผยแพร่ พร้อมทั้งภาพของสถานีที่อ้างว่าเป็นอาคารสถานีของสถานีคิซารางิ แต่ในภายหลังพบว่าภาพเหล่านี้จริง ๆ แล้วเป็นภาพของ สถานีมิเซดานิ และ สถานีนิชิ-อิโออิ ส่วนใหญ่ของเรื่องราวอ้างถึงการบิดเบือนของเวลา และการทำงานผิดปกติของ GPS ในพื้นที่ มีผู้ใช้ที่ไม่เปิดเผยตัวใน Google Maps สร้างจุดชื่อ “สถานีคิซารางิ” บนบึงในพื้นที่ของ มหาวิทยาลัยสึกุบะ ให้ผู้คนค้นหาทางไปยังจุดดังกล่าว
ตอนแรก เรื่องราวของสถานีคิซารางินำไปสู่ความกลัวว่าไม่มีใครสามารถกลับบ้านได้หากเข้าไปที่นั่น เพราะผู้โพสต์ต้นฉบับ "ฮาซุมิ" หายตัวไปหลังจากโพสต์ แต่บางคนที่อ้างว่าได้หนีออกมาจากพื้นที่นี้ กล่าวว่าได้ทำบางอย่าง เช่น การขอความช่วยเหลือด้วยการตั้งกองไฟเพื่อหลบหนี นอกจากนี้ จากโพสต์ที่เผยแพร่ในปี 2018 คนหนึ่งกล่าวว่าได้หนีจากสถานีนี้ได้ด้วยการช่วยเหลือจากพนักงานรถไฟและชาวบ้านในพื้นที่ และเน้นไปที่เรื่องราวการเดินทางในโลกอีกใบอย่างโรแมนติก แทนความกลัวที่มีในตอนแรก ชื่อสถานีคิซารางิในอักษรคันจิไม่ได้ถูกกล่าวถึงในโพสต์ต้นฉบับ จึงใช้การเขียนชื่อสถานีด้วยอักษรฮิรางานะแทน ในภาษาจีน สถานีมักเขียนว่า "如月車站" และบางโพสต์ในภาษาญี่ปุ่นก็ใช้ชื่อ "如月駅" บางชื่ออื่น ๆ เช่น "鬼駅" ก็พบในบางโพสต์ แต่ไม่ได้รับการยอมรับอย่างแพร่หลาย
ผลกระทบของตำนานเมือง

หลังจากเรื่องราวนี้กลายเป็นไวรัลบน ทวิตเตอร์ ตำนานเมืองนี้ก็เริ่มเป็นที่รู้จักในหมู่ผู้ใช้อินเทอร์เน็ตอย่างแพร่หลาย มีการโทรศัพท์และส่งอีเมลจำนวนมากไปยัง ทางรถไฟเอ็นชู เพื่อสอบถามเกี่ยวกับเรื่องดังกล่าว ในปี 2022 ภาพยนตร์เรื่อง สถานีคิซารางิ ที่สร้างจากตำนานนี้ได้ถูกปล่อยออกมา ซึ่งได้รับความนิยมอย่างมาก โดยเฉพาะในพื้นที่ใกล้ ฮามามัตสึ นอกจากนี้ ทางรถไฟเอ็นชู ยังได้เปลี่ยนชื่อสถานี สถานีซากิโนมิยะ เป็น สถานีคิซารางิ ชั่วคราวเพื่อฉลองการปล่อยภาพยนตร์ ในปีเดียวกันนี้เอง บริษัทรถไฟยังได้ออกจำหน่ายตั๋วเดินทางจำลองที่มีจุดหมายปลายทางเป็น สถานีคิซารางิ ซึ่งขายหมดภายในหนึ่งชั่วโมง
หลายคนได้เดินทางไปยัง สถานีซากิโนมิยะ เพราะเชื่อว่าสถานีนี้เป็น ต้นแบบ ของตำนานเมืองนี้ ทางรถไฟเอ็นชู ได้โปรโมตสถานีนี้ว่าเป็นจุดกำเนิดของตำนานดังกล่าว และจัดกิจกรรมที่เกี่ยวข้องในสถานี พื้นที่รอบ ๆ สถานีในปี 2019 มีการจราจรหนาแน่นและชุมชนขนาดใหญ่ซึ่งดูไม่สอดคล้องกับธีมของตำนาน อย่างไรก็ตาม ตามคำบอกเล่าของพนักงานของ ทางรถไฟเอ็นชู ในปี 2004 (เมื่อเรื่องราวของตำนานนี้ถูกเผยแพร่) พื้นที่รอบสถานียังไม่มีทั้ง ร้านสะดวกซื้อ หรือ ที่จอดจักรยาน และมีความมืดมากกว่าปัจจุบัน
ดูเพิ่ม

ตำนานเมืองญี่ปุ่น
สึจิโนโกะ
สถานีซางิโนมิยะ
สุชาดา พูนพัฒนสุข

| สุชาดา พูนพัฒนสุข |
| --- | --- |
เกิด: 27 สิงหาคม พ.ศ. 2514 (53 ปี) กรุงเทพมหานคร ประเทศไทย
อาชีพ: นักแสดง, นักธุรกิจ
ปีที่แสดง: พ.ศ. 2543 - ปัจจุบัน
สุชาดา พูนพัฒนสุข (ชื่อเล่น: หงส์) เป็นนักแสดงหญิงชาวไทย
ผลงาน

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2543 | บัวแล้งน้ำ | ช่อง 7 | ศรีชมพู |  |
| 2543 | ผยอง | ช่อง 3 | หม่อมราชวงศ์สุธนิสา สุรกานต์ / หญิงสา |  |
| 2545 | วัยร้ายเฟรชชี่ | ช่อง 3 | ดา |  |
| 2545 | นิราศสองภพ | ช่อง 3 | แม่นาง | รับเชิญ |
| 2545 | ผู้กองยอดรัก ยอดรักผู้กอง | ช่อง 3 | อร |  |
| 2546 | แม่แตงร่มใบ | ช่อง 7 |  |  |
| 2547 | มนต์รักอสูร | ช่อง 3 | อรทัย (อร) |  |
| 2548 | นางบาป | ช่อง 3 | พาไล |  |
| 2548 | สะใภ้กาฝาก | ช่อง 3 |  |  |
| 2548 | ดาวหลงฟ้า | ช่อง 3 | ทิพย์วรรณ สุนทรพิทักษ์ (ทิพย์) |  |
| 2549 | ลมหวน | ช่อง 3 | ปัญสี แบรดเล่ห์ | รับเชิญ |
| 2550 | มาเฟียที่รัก | ช่อง 3 |  | รับเชิญ |
| 2550 | ปี่แก้วนางหงส์ | ช่อง 3 | สุนี |  |
| 2551 | สุดแดนหัวใจ | ช่อง 3 | วิภา |  |
| 2551 | หาบของแม่ | ช่อง 3 | ทองเต็ม | รับเชิญ |
| 2552 | คุณหนูฉันทนา | ช่อง 3 | ศิริวรรณ |  |
| 2553 | สามหัวใจ | ช่อง 3 | เนียน |  |
| 2554 | พิมมาลา | ช่อง 3 | แม่ของน้ำนวล |  |
| 2555 | ยอดรักนักสู้ | ช่อง 3 | แตงร้าน |  |
| 2555 | สะใภ้พญายม | ช่อง 3 | ทับทิม |  |
| 2555 | บ้านนอกเข้ากรุง | ช่อง 3 | ย่าดาว |  |
| 2556 | ฟาร์มเอ๋ย ฟาร์มรัก | ช่อง 3 | แม่ของโดม |  |
| 2556 | กองร้อยกระทะเหล็ก | ช่อง 3 | รังรอง |  |
| 2557 | รถไฟ เรือเมล์ ลิเก กองถ่าย | ช่อง 3 | มะลิ |  |
| 2557 | ชิงรักหักสวาท | ช่อง 8 | ชื่น |  |
| 2558 | ดอกไม้ลายพาดกลอน | ช่องเวิร์คพอยท์ | น้าละม่อม |  |
| 2559 | พี่เลี้ยง | ช่อง 8 | ละไม |  |
| 2559 | บัวแล้งน้ำ | ช่อง พีพีทีวี | เชวัลย์ |  |
| 2559 | มือปราบสายเดี่ยว | ช่อง 3 | นลินี |  |
| 2559 | สงครามนางงาม ภาค 2 | ช่องวัน 31 | ภัทรา สีหนันท์ | รับเชิญ |
| 2560 | แต่ปางก่อน | ช่องวัน 31 | คำหอม |  |
| 2560 | เมียหลวง | ช่อง 3 | วาริน (ริน) | รับเชิญ |
| 2560 | แผนร้ายลงท้ายว่ารัก | ช่อง 3 | นิดา (นิด) | รับเชิญ |
| 2560 | อาคม | ช่อง 3 | ธิติกานต์ พินิจเมตตาสกุล | รับเชิญ |
| 2560 | เธอคือพรหมลิขิต | ช่องวัน 31 | แม่ของแขไขคุณ | รับเชิญ |
| 2561 | คมแฝก | ช่อง 3 | แม่มาลัย เกรียงไกร |  |
| 2561 | ดั่งพรหมลิขิตรัก | ช่อง 3 | ตลับ |  |
| 2562 | หัวใจศิลา | ช่องวัน 31 | พิมพ์พา วิเศษวรเวทย์ (ไหม) | รับเชิญ |
| 2562 | วัยแสบสาแหรกขาด โครงการ 2 | ช่อง 3 | พิณแก้ว ศุภนันตกุล | รับเชิญ |
| 2562 | ลับลวงใจ | ช่อง 3 | อนุรัตน์ |  |
| 2563 | กาเหว่า | ช่อง 7 | ครูแก้ว |  |
| 2563 | สูตรรักแซ่บอีหลี | ช่องวัน 31 | นิดา ภิรมย์พรกุล | รับเชิญ |
| 2563 | ล่าท้าชน | ช่อง 7 | แม่ของทัพ | รับเชิญ |
| 2564 | นางฟ้าอสูร | ช่อง 3 | รัศมี |  |
| 2565 | สร้อยสะบันงา | ช่อง 3 | แม่ของเทียน | รับเชิญ |
| 2565 | สายเลือดสองหัวใจ | ช่อง 7 | จุ๋ม | รับเชิญ |
| 2565 | บอดี้การ์ดหมอลำ | ช่องวัน 31 | สุชาดา อัศวไพศาลธรรม | รับเชิญ |
| 2565 | สัจจะในชุมโจร (เสือสั่งฟ้า 3) | ช่อง 7 | ครูทอง | รับเชิญ |
| 2566 | ใต้เงาตะวัน | ช่อง 3 | รัมภา | รับเชิญ |
| 2566 | ดวงใจจอมกระบี่ | ช่องวัน | หวังฮูหยิน |  |
| 2566 | สืบลับหมอระบาด | ช่อง 3 | พิมพ์พรรณ | รับเชิญ |
| 2567 | ทายาทไหทองคำ | ช่อง 8 | วิมล |  |
| 2567 | มนต์รักกันตรึม | ช่องวัน 31 | แม่นิด |  |
| 2567 | ภูเขาเงาพยัคฆ์ | ช่อง 7 | เหมย |  |
| 2567 | เล่ห์มยุรา | ช่อง 7 | ปวีณา (แม่ของเบญจพัตร) | รับเชิญ |
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2552 | เซน...สื่อรักสื่อวิญญาณ ตอนที่ 23 รักห่วงหวง กับตอนที่ 24 รักลวงหลอก | ช่อง 5 |  | รับเชิญ |
| 2557 | เซน...สื่อรักสื่อวิญญาณ ตอนที่ 310 กับตอนที่ 311 ฆาตกรปริศนา | ช่อง 5 |  | รับเชิญ |
| 2558 | เพื่อนเฮี้ยน..โรงเรียนหลอน ตอนที่ 5 ปู่โสม | ช่องวัน | ปู่โสม | รับเชิญ |
| 2559 | I See You พยาบาลพิเศษ..เคสพิศวง | ช่องจีเอ็มเอ็ม 25 | แม่ไพริน | รับเชิญ |
| 2559 | เราเกิดในรัชกาลที่ ๙ เดอะซีรีส์ | ช่องวัน 31 |  | สมทบ |
| 2560 | น้องใหม่ร้ายบริสุทธิ์ ตอน กระแสสังคม | ช่อง 3 | อ.สุนีย์ | รับเชิญ |
| 2561 | เรื่อง ลับ หลัง Be Hide The Sin The Series | ช่อง 3 เอสดี | แม่ของจิงจัง | รับเชิญ |
| 2561 | Mint To Be นายนั่นแหละ… คู่แท้ของฉัน | จีเอ็มเอ็ม 25 | แม่บุ๋ม | สมทบ |
| 2560 | น้องใหม่ร้ายบริสุทธิ์ ตอน กระแสสังคม | ช่อง 3 | อ.สุนีย์ | รับเชิญ |
| 2566 | Laws of Attraction กฎแห่งรักดึงดูด | ช่องวัน 31 | แม่ของฌาณ | รับเชิญ |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
| 2553 | ผู้หญิง 5 บาป 2 | เมียเสี่ยอ๋า | คู่กับ ประกาศิต โบสุวรรณ |
| 2560 | เพื่อน..ที่ระลึก | แม่บุ๋ม | คู่กับ สุรชัย นิงสานนท์ |
มังฆ้องที่ 1 แห่งตองอู

สำหรับความหมายอื่น ดูที่ มังฆ้อง (แก้ความกำกวม)
| มังฆ้องที่ 1 แห่งตองอู   တောင်ငူ မင်းခေါင်ငယ် |
| --- | --- |
ภาพวาดนัตของมังฆ้องที่ 1
อุปราชแห่งเมืองตองอู
ครองราชย์: 2 มกราคม 1446 – 1451
ก่อนหน้า: พระเจ้าตราพระยาแห่งตองอู
ถัดไป: มังรายจอทินแห่งตองอู

สวรรคต: ค.ศ. 1451 ตองอู
พระราชบิดา: พระเจ้าตราพระยาแห่งตองอู
ศาสนา: พุทธเถรวาท
มังฆ้องที่ 1 แห่งตองอู (พม่า: တောင်ငူ မင်းခေါင်ငယ် ออกเสียง: [tàʊɴŋù mɪ́ɴɡàʊɴ ŋɛ̀]) อุปราชแห่งเมืองตองอูจาก ค.ศ. 1446 ถึง 1451 พระองค์ขึ้นสืบบัลลังก์ตองอูหลังการสวรรคตอย่างกะทันหันของพระราชบิดา พระองค์ถูกปลงพระชนม์โดยขุนนางของพระญาติชั้นที่ 1 มังรายจอทิน ซึ่งพงศาวดารพม่าทุกฉบับเริ่มตั้งแต่ มหาราชวงศ์ กล่าวถึงตัวตนของมังฆ้องที่ 1 ว่าเป็นบรรพบุรุษของ พระเจ้าบุเรงนอง แห่ง ราชวงศ์ตองอู
มังฆ้องที่ 2 และ มังฆ้องที่ 1 ทั้งสองอาจเป็นตองอูมี่นคองหนึ่งในนะหลวง 37 ตนของพม่า อย่างไรก็ตาม มังฆ้องที่ 2 สิ้นพระชนม์จากเหตุตามธรรมชาติ ไม่เหมือนกับ มังฆ้องที่ 1 ซึ่งสิ้นพระชนม์จากเหตุฆาตกรรมที่รุนแรง ถูกฟันซ้ำแล้วซ้ำเล่าด้วยดาบจนสิ้นพระชนม์ การเสียชีวิตจากเหตุฆาตกรรมที่รุนแรง เป็นข้อสำคัญของการถูกจัดเป็น นะ ซึ่งนะตนดังกล่าวจึงน่าจะอ้างอิงถึง มังฆ้องที่ 1
นฤมล จิวังกูร

| นฤมล จิวังกูร |
| --- | --- |
เกิด: นฤมล จิวังกูร 4 กันยายน พ.ศ. 2515 (52 ปี)  นครหลวงกรุงเทพธนบุรี ประเทศไทย
ชื่ออื่น: โฟร์ท
อาชีพ: นักร้อง   ผู้บริหารธนาคาร
ปีปฏิบัติงาน: พ.ศ. 2536 - 2550
ตัวแทน: อาร์เอส (2536 - 2550)   ซิตี้แบงก์ประเทศไทย
นฤมล จิวังกูร หรือ โฟร์ท (อ่านว่า: โฟ๊ท) กรรมการผู้จัดการใหญ่ ธนาคารซิตี้แบงก์ประเทศไทย อดีตนักร้องที่มีชื่อเสียงในช่วงปี พ.ศ. 2536 - 2550 โดยมีผลงานภายใต้สังกัดอาร์เอส ผลงานเพลงที่เป็นที่รู้จักอย่างมากมาย อาทิ นาฬิกาทราย, คนที่ใช่ (ในวันที่ผิด), ไม่มีฉันคนนั้นอีกแล้ว, หมายความว่ายังไง และเพลง เหตุผล เป็นต้น
ประวัติด้านวงการบันเทิง

นฤมล จิวังกูร  ชื่อเล่น โฟร์ท เกิดเมื่อวันที่ 4 กันยายน พ.ศ. 2515 จบการศึกษาระดับปริญญาโทจาก California State University คณะบริหารธุรกิจ (เอกบริหารการเงิน) เป็นบุตรสาวของนายณรงค์ จิวังกูร และนางเยาวนิตย์ จิวังกูร เป็นบุตรสาวคนเดียวของครอบครัว
เริ่มเป็นนักร้องจากการรวมกลุ่มกับเพื่อนนักร้องหญิง 3 คนคือ โฟร์ท นฤมล จิวังกูร , อัยย์ พรรณี วีรานุกูล และ อ๊อด พิรุณ ยิ้มพงษ์ ออกอัลบั้มในนามวง "เอ็กซิท (Exit)" ชื่อชุด "ทางออกของความรู้สึก" ออกวางจำหน่ายเมื่อ เมษายน พ.ศ. 2536
ในปี พ.ศ. 2539 ได้ออกอัลบั้มร่วมกับ ปั่น-ไพบูลย์เกียรติ เขียวแก้ว และ สามารถ สุขกนิษฐ อัลบั้ม "Something in R & B" ออกวางจำหน่ายเมื่อ กรกฎาคม พ.ศ. 2539
หลังจากยุบวงก็มีผลงานเพลงประกอบละคร ภาพยนตร์ และงานร้องประสานเสียงให้กับศิลปินมากมายหลายคน จนในที่สุดได้เข้ามาเซ็นสัญญาออกอัลบั้มเป็นศิลปินเดี่ยวในสังกัด อาร์.เอส.โปรโมชั่น เมื่อปี 2541 โดยได้มีผลงานอัลบั้มออกมาจำนวนมากในช่วงระหว่างปี 2542-2548
เริ่มเข้าสู่ผลงานเพลงในค่ายอาร์เอส ในปี พ.ศ. 2542 โฟร์ทได้มีผลงานกับทางค่ายอาร์เอสโดยการร้องเพลงประกอบภาพยนตร์ แตก 4 รัก โลภ โกรธ เลว ขับร้องเพลง "ความทรงจำ"
ต่อมาในปีเดียวกัน โฟร์ทได้มีผลงานอัลบั้มเดี่ยวชุดแรกกับทางสังกัดอาร์เอส โปรโมชั่น โดยใช้ชื่ออัลบั้มว่า "Fourth" โดยมีเพลงฮิตต่างๆมากมายไม่ว่าจะเป็น นาฬิกาทราย, โลกใบใหม่ และเพลง คืนฝนโปรย นับว่าเป็นการเปิดตัวของเธอได้อย่างดีในอัลบั้มแรก
พ.ศ. 2543 โฟร์ทได้มีอัลบั้มพิเศษคู่กับ "อู๋-ธรรพ์ณธร ปาลกะวงศ์ ณ อยุธยา" ในอัลบั้ม "ธรรพ์ณธร-โฟร์ท Fire&Ice" ซึ่งมีทั้งเพลงแต่งใหม่และเพลงเก่านำมาร้องใหม­่ เพลงฮิต คือ อีกนาน ,ยอมรับคนเดียว,ดีที่สุด และน้ำตา ( นำเพลง น้ำในตา อิทธิและเปลืองน้ำตา ติ๊ก ชิโร่ มารวมเป็นเพลงเดียว)
ในปีเดียวกันก็ยังมีอัลบั้มเดี่ยวชุดที่สองอย่างรวดเร็ว คืออัลบั้ม "Magic Love" โดยมีเพลงฮิต เช่น ไม่มีฉันคนนั้นอีกแล้ว, ฉันทำไม่ได้ และเพลง คลื่นใต้น้ำ
ในปี พ.ศ. 2544 โฟร์ทมีอัลบั้มพิเศษภายในปีเดียวทั้งหมด 3 อัลบั้มคือ อัลบั้ม "The Celebration 1" เป็นอัลบั้มที่นำเพลงเก่ามาขับร้องใหม่ โดยโฟร์ทได้ร้องเพลง "ยอมยกธง" (ต้นฉบับ: อริสมันต์), อัลบั้ม "Impression" และอัลบั้ม "Zodiac" อัลบั้มนี้ถือเป็นอีกหนึ่งอัลบั้ม ที่สร้างปรากฏการณ์ใหม่ให้กับวงการเพลงไทย ด้วยการคัดเลือก 12 ศิลปิน 12 ราศี มาถ่ายทอดบทเพลงรักจักรราศี เป็นเพลงที่สะท้อนถึงความเป็นตัวของตัวเอง­ในแต่ละราศี จึงทำให้ในแต่ละเพลงที่ออกมาสะท้อนถึงมุมม­องความรักที่ต่างกันออกไปตามราศี โดยโฟร์ทได้ขับร้องเพลง "น้ำค้างกลางตะวัน"
พ.ศ. 2545 โฟร์ทมีอัลบั้มเดี่ยวอย่างต่อเนื่อง คืออัลบั้ม "Fourth Secret" มีเพลงฮิต เช่น หมายความว่ายังไง, คนที่ใช่ (ในวันที่ผิด) และเพลง ร่องรอยของสองเรา และในปีเดียวกับยังมีอัลบั้มพิเศษชื่ออัลบั้ม "Inspiration" อีกด้วย
หลังจากนั้น โฟร์ทก็ได้มีอัลบั้มต่างๆมากมายทั้งอัลบั้มเดี่ยวและอัลบั้มพิเศษ กับทางค่ายอาร์เอส และยังร้องเพลงประกอบการ์ตูนแอนิเมชันอีกด้วย โดยหลังจากที่ออกอัลบั้มชุดสุดท้าย "All My Life" โฟร์ทก็หันหลังให้กับวงการเพลงไปโดยปริยาย
การศึกษา

อนุบาล โรงเรียนปริญญาทิพย์
ประถมศึกษา โรงเรียนเซนต์โยเซฟคอนเวนต์
มัธยมศึกษา โรงเรียนเซนต์โยเซฟคอนเวนต์
ปริญญาตรี มหาวิทยาลัยอัสสัมชัญ
ปริญญาโท เกียรตินิยมอันดับ 1 MBA บริหารธุรกิจ เอกการเงิน ประเทศสหรัฐอเมริกา
การทำงาน

หลังจากที่นฤมลเรียนจบปริญญาโทแล้ว ได้เริ่มทำงานที่ธนาคารซิตี้แบงก์ตั้งแต่ปี พ.ศ. 2539 ในตำแหน่ง Trainee Management Associate ประมาณ 1 ปี จากนั้นได้เข้ามารับผิดชอบในสายงานห้องค้า ปัจจุบันดำรงตำแหน่งกรรมการผู้จัดการใหญ่  ตั้งแต่ต้นปี พ.ศ. 2566